Propisane dove prilikom iftara

الذكر المشروع عند الإفطار

< اللغة البوسنية >



www.islamqa.info

موقع الإسلام – سؤال وجواب

🙠🙣

Prijevod: Ervin Sinanović

Revizija: Begija Sinanović, Ersan Grahovac

**ترجمة: أروين سنانوفيتش**

**مراجعة: بقية سنانوفيتش، أرسان غراهوفاتس**

Propisane dove prilikom iftara

**Pitanje:** Koji je propis učenja dove koje su prenešene sa slabim lancem prenosilaca?

Prilikom iftara:

**اللهم لك صمت وعلى رزقك أفطرت**

**Allahumme leke sumtu ve 'alaa rizkike eftartu / Gospodaru, radi Tebe postih i Tvojom opskrbom se iftarih.**

**أشهد أن لا إله إلا الله أستغفر الله أسألك الجنة وأعوذ بك من النار**

**Ešhedu en la ilahe illallah estagfirullahe es'elukel-dženete ve e'uzubike mine-n-nar / Svjedočim da nema istinskog božanstava mimo Allaha, tražim od Allaha oprosta i molim Allaha da me uvede u Džennet i sačuva patnje u Ognju.**

Koji je propis učenje ove dove, da li propisano, dozvoljeno, zabranjeno, pokuđeno ili pa ispravno ili zabranjeno?

**Odgovor:** Sva hvala pripada Allahu;

**Prvo:** Dova prilikom iftara koju ste spomemuli zabilježena je sa slabim lancem prenosilaca u *Sunenu* Ebu-Davuda, br. 2358. Prenosi je Muaz b. Zuhra od Poslanika, sallallahu alejhi ve sellem, da je prilikom iftara učio ovu dovu: „Allahumme leke sumetu ve 'ala rizkike eftartu.“

Dova koja je može zamijeniti je, također, zabilježena kod Ebu-Davuda, br. 2357., a u njoj se prenosi od Abdullaha ibn Omera da je Allahov Poslanik, sallallahu alejhi ve sellem, prilikom iftarenja učio sljedeću dovu: „**Zeheb-z-zame'u ve-b-telleti-l-'uruku ve sebet-l-edžru in ša Allah / ذهب الظمأ وابتلت العروق وثبت الأجر إن شاء الله / Nestala je žeđ, natopile su se žile, a nagrada je osigurana ako Allah da.**“ (Vjerodostojnim ga je ocijenio el-Albani.)

**Drugo:** Dozvoljeno je postaču da dovi za vrijeme posta i prilikom iftara. Imam Ahmed bilježi od Ebu-Hurejre, radijellahu anhu, da kaže: „**Rekli smo: 'O Allahov Poslaniče, kada tebe vidimo i kad smo u tvom društvu, srca nam se smekšaju i budemo ahiretski ljudi, a kad se odvojimo od tebe, okrenemo se dunjaluku, i djeci i ženama.' Poslanik, sallallahu alejhi ve sellem, reče: 'Kada biste vi stalno bili u stanju u kakvom ste dok ste kod mene, sa vama bi se rukovali meleki i posjećivali bi vas u vašim kućama, a da ne griješite, Uzvišeni Allah bi umjesto vas stvorio ljude koji će griješiti da bi im Allah oprostio.' Rekli smo: 'O Allahov Poslaniče, govori nam o Džennetu, kako je građen?' Poslanik, sallallahu alejhi ve sellem, reče: 'Cigla od zlata, cigla od srebra, njihov malter misk mirišljavi, a šljunak biseri i drago kamenje, a njegova prašina (zemlja) šafran. Ko uđe u njega uživat će, neće očajavati, u njemu će biti vječno i neće umrijeti; odjeća mu se neće poharati niti će njegova mladost proći. Trojici Allah neće odbiti njihovu dovu: pravednom imamu – vladaru, postaču dok ne iftari i mazlumu (onome kome je načinjena nepravda). Dovu mazluma nosi oblak i pred njom se otvaraju vrata nebeska. Allah, dž.š., kaže: 'Tako mi Moje veličine, pomoći ću ti pa makar i poslije nekog vremena.**“ (Bilježi imam Ahmed, br. 8030., a vjerodostojnim ga je ocijenio Šuajb El-Arnaut.)

Prenosi se od Tirmizija i u njegovoj verziji stoji: „...**postač dok se iftari**...“ (Bilježi et-Tirmizi, br. 2525., a vjerodostojnim ga je ocijenio el-Albani.)

Dozvoljeno ti je da od Allah tražiš Džennet, da Mu se utječeš od Džehenema, da tražiš oprosta, i da upućuješ druge propisane dove. Što se tiče ove dove: „**Ešhedu en la ilahe illellah estagfirullahi eseluke el-dženete ve e'uzubike mine-n-nar.**“, nju nismo našli u Sunnetu.